钦定古今图书集成/明伦汇编/氏族典/第421卷 > 《廖用贤尚友录》 > 尹纬
## 钦定古今图书集成/明伦汇编/氏族典/第421卷 > 《廖用贤尚友录》 > 尹纬

按《晋书姚兴载记》，“纬字景亮，天水人也。少有大志，不
营产业。苻坚以尹赤之降姚襄，诸尹皆禁锢不仕。纬
晚乃为吏部令史，风志豪迈，郎皆惮之。及姚苌奔马
牧，纬与尹详、庞演等扇动群豪，推苌为盟主，遂为佐
命元功。苌死，纬与姚兴灭苻登，成兴之业，皆纬之力
也。历辅国将军、司隶校尉、尚书左右仆射，清河侯。及”
死，《兴》甚悼之，谥曰《忠成侯》。